Rosemonde Gérardová

**Rosemonde Gérardová**, celým menom **Louise-Rose-Étiennette Gérard** (* 5. apríl 1866, Paríž – † 8. júl 1953, Paríž) bola francúzska poetka a spisovateľka šľachtického pôvodu, manželka Edmonda Rostanda, matka Mauricea Rostanda – básnika a Jeana Rostanda – biológa. Bola vnučkou maršala Étienna Mauricea Gérarda, hrdinu od Wagramu. Jej prastarou matkou bola i Madame de Genlis – spisovateľka a vychovávateľka princov z Orléansu. Jej tútorom bol Alexandre Dumas ml. a Leconte de Lisle. Okrem poézie písala divadelné hry.

## Život
Vydala sa v roku 1890 za E. Rostanda, mali spolu dvoch synov. Maurice bol básnikom, Jean biológom. Jean bol prijatý v roku 1959 do Francúzskej akadémie. Rosamonde spolu so synom Mauriceom neskôr spolu tvorili, k ich krúžku patril aj Jean-Paul Sartre a Gilbert Martineau. V roku 1890 vydala svoju prvú zbierku básní, ktorá mala úspech. Manželstvo trvalo až do Rostandovho skonu v roku 1918. Bola vdovou tridsaťpäť rokov. Pochovali ju na cintoríne v Passy, vedľa syna Mauricea. Edmond je pochovaný v Marseille.
thumb|Portrét Rosemonde Gérard od Eugène Pascau z 19. storočia, nachádza sa v Musée d´Orsay v Paríži

## Dielo
Rosemonde Gérard písala romantickú poéziu vo viazanom verši: sonety, triolety, rondely.
Veľmi známymi sa stali tieto jej verše, ktoré písala ako vyznanie lásky Edmondovi Rostandovi v roku 1889, sú zo známej básne "L'éternelle chanson":

:*"Car, vois-tu, chaque jour je t’aime davantage,
:Aujourd’hui plus qu’hier et bien moins que demain."

preklad:
:"Pretože, vidíš, každý deň ťa ľúbim silnejšie,
:dnes viac ako včera a menej ako zajtra."

Do jej spoločenského krúžku patrili [[Georges Martineau]], [[Jean-Paul Sartre]], [[Jean Cocteau]], princ [[Jusupoff]], Serge Lifar. Rosemonde písala zrozumiteľné romantické verše o láske a prírode, ktoré boli aj zhudobnené a počas jej života populárne.

* *Fajky*, básne, Les Pipeaux, poèmes, [[1889]]
* *Starci*, prednesené Sarah Bernhardovou, Les Vieux, interprété par Sarah Bernhard en [[1903]]
* *Dobrý diablik*, spoluautor M. Rostand, veršovaná feéria v troch aktoch, Un bon petit Diable, avec Maurice Rostand, féerie en trois actes en vers, [[1912]]
* *Predavačka zápaliek*, libreto ku komickej opere na motív [[Andersen]]ovej rozprávky La Marchande d'allumettes, spolu s Maurice Rostand, [[1914]], ku ktorej Tiarko Richepin skomponoval hudbu. Rovnomenný film, režírovaný Jeanom Renoirom, bol stiahnutý po niekoľkých dňoch od svojho uvedenia v júni 1928 na žiadosť Rosemonde Gérard, autorky komickej opery, adaptácie Andersenovej rozprávky, ktorá ho považovala za plagiát svojho diela.
* *Šaty na jeden večer*, divadelná hra, La Robe d'un soir, pièce en 4 actes, en vers, 1925, hrala sa v Théâtre de l'Odéon, [[1924]][[1925]]
* *Milostný život* [[Madame de Genlis]], La Vie amoureuse de Madame de Genlis, [[1926]]
* *Dúha*, L'Arc-en-ciel, básne, poèmes, [[1926]]
* *Mes souvenirs*: [[Cyrano de Bergerac (dráma)|Cyrano de Bergerac]], s kresbou [[Edmond Rostand|Edmonda Rostanda]], [[1927]]
* *Feminizmus*, prednáška, Le Féminisme, spolu so synom Maurice Rostand, conférence, [[1930]]
* *Očarený les*, La Forêt enchantée, divadelná hra od Rosemonde Gérard a Maurice Rostand, [[1931]]
* *Les Papillotes,* jednoaktovka vo veršoch, [[1931]], hrala sa v Théâtre de l'Odéon v [[1932]]
* *Féeries*, [[1933]]
* *Masky lásky*, Les Masques de l'amour, divadelná hra vo veršoch, 1928
* *O čom snívajú staré dievky*, À quoi rêvent les vieilles filles, divadelná hra vo veršoch, 1928
* *Veža sv. Juraja*, jednoaktovka vo veršoch, La Tour Saint-Jacques, pièce en un acte, en vers, inscenovaná po prvýkrát na scéne Comédie-Française 28. januára 1928
* *Edmond Rostand*, 1935
* *Iba piesne*, Rien que des chansons, 1939
* *Francúzske múzy*, básne, Les Muses françaises, poèmes, 1943. Básne od [[Marie de France]] po Rosemonde Gérard, ktorá uvedie básne svojich "sestier" ich veršovaným portrétom
* *Poetické meditácie a poetické harmónie*, sonet, Méditations poétiques et harmonies poétiques de [[Victor Hugo]], sonnet, predhovor Rosemonde Gérard, 1930
* *Príbeh lásky* a *List na rozlúčku*, dva šansóny, nahrané Jeanne Aubret, Histoire d'amour et Lettre de rupture, deux chansons de Rosemonde Gérard et Tiarko Richepin enregistrée par Jeanne Aubert en 1942
* *Listy svojej snúbenici'', Rostand píše Rosemonde, Lettres à sa fiancée, Edmond Rostand, Editions Nicolas Malais, 2009, lettres d'amour de Rostand à sa future femme
Poznámka: názvy diel sú doslovné preklady, jej diela nevyšli v slovenskom jazyku.

## Iné projekty

## Externé odkazy
* Laroussova encyklopédia-Rosemonde Gérard  
* Článok Jeana Rostanda - uznávaného biológa
* L´éternelle chanson zo zbierky fajky

## Zdroj
* 

Kategória:Francúzski básnici
Kategória:Francúzski dramatici
Kategória:Osobnosti z Paríža